armvectores/hy_wikipedia_2023 huggingface dataset:
Դեյվիդ Էյմիս

Սըր Դեյվիդ Էնթոնի Էնդրյու Էյմիս (անգլ.՝ David Anthony Andrew Amess, մարտի 26, 1952(1952-03-26), Plaistow, Անգլիա - հոկտեմբերի 15, 2021(2021-10-15), Լի-օն-Սի, Անգլիա), բրիտանացի քաղաքական գործիչ, Պահպանողական կուսակցության խորհրդարանի անդամ (1983-2021)։


== Կենսագրություն ==
Ծնվել է Էսսեքսում՝ էլեկտրիկի և դերձակուհու ընտանիքում։ Նա ուսումնասիրել է տնտեսությունն ու պետական կառավարումը Բորնմութի համալսարանում, այնուհետև կարճ ժամանակ աշխատել է որպես դպրոցական ուսուցիչ, անձնակազմի հավաքագրման խորհրդատու և տեղաբաշխող։ 1983 թվականին ընտրվել է Բազիլդոն շրջանի խորհրդարանի անդամ։ 1997 թվականից ընտրվել է Սաութենդ Ուեսթի օկրուգից։ 10 տարվա ընթացքում եղել է Մայքլ Պորտիլոյի անձնական խորհրդարանական քարտուղար։
Ըստ դավանանքի՝ կաթոլիկ է։ Հավատարիմ է եղել սոցիալ-պահպանողական քաղաքական հայացքներին։ Լինելով խորհրդարանի անդամ՝ պաշտպանել է կենդանիների պաշտպանության մասին օրինագծերը, մասնավորապես՝ 2004 թվականին կողմ է քվեարկել աղվեսի որսի արգելման մասին օրինագծին։ Մասնակցել է Ռաուլ Վալենբերգի հիշատակը հավերժացնելու արշավին և հանդես է եկել էնդոմետրիոզով հիվանդների աջակցությամբ։ Աջակցել է Բրեքսիթին և կողմ է եղել մահապատժի վերադարձին։
1983 թվականից ամուսնացած է եղել Ջուլիա Առնոլդի հետ, որդու և չորս դուստրերի հայր, այդ թվում՝ դերասանուհի Քեյթի Էյմիսը։
2021 թվականի հոկտեմբերի 15-ին սպանվել է Լի-Օն-Սի քաղաքի եկեղեցում ընտրողների հետ հանդիպման ժամանակ։ Սոմալիի ծագմամբ երիտասարդը դանակի բազմաթիվ հարվածներ է հասցրել նրան, որից խորհրդարանականը մահացել է։ Ոստիկանությունը հայտարարել է, որ սպանությունը կարող է հիմնավորվել իսլամիստական գաղափարներով։ Սպանության և ահաբեկչական գործողությունների նախապատրաստման մեղադրանքներ են առաջադրվել 25 ամյա Հարբի Ալի Կուլանեին՝ Սոմալիի վարչապետի նախկին խորհրդականի որդուն։


== Տես նաև ==
Դեյվիդ Էյմիսի սպանությունը


== Ծանոթագրություններ ==
Ռասմուս Ռասկ

Ռասմուս Քրիստիան Ռասկ (դան․՝ Rasmus Christian Rask, նոյեմբերի 22, 1787(1787-11-22)[…], Brændekilde, Օդենսե, Ֆյուն, Դանիա - նոյեմբերի 14, 1832(1832-11-14)[…], Կոպենհագեն, Դանիա), դանիացի լեզվաբան։ Կոպենհագենի համալսարանի գրադարանավար (1829) և արևելյան լեզուների պրոֆեսոր (1831)։ Պատմահամեմատական լեզվաբանության հիմնադիրներից։
Ռասկը իսլանդերենի ծագման հարցը քննելիս առաջինն է կիրառել պատմահամեմատական մեթոդը, ապացուցել գերմանական լեզուների ազգակցությունը բալթիկ-սլավոնյան լեզուների, հունարենի և լատիներենի հետ՝ դրանց միջև հնչյունական համապատասխանություններ գտնելով և դրանց քերականական համակարգերը համեմատելով («Ուսումնասիրություն հին հյուսիսային կամ իսլանդական լեզվի ծագման մասին», 1818)։ Ռասկը անդրադարձել է հայերենի, սանսկրիտի, զենդերենի, պահլավերենի և պարսկերենի ցեղակցական կապերին։ Զբաղվել է նաև զենդերենի և «Զենդ-Ավեստա»-ի հարցով, նպաստել հին պարսկական սեպագրերի վերծանմանը, ուսումնասիրություններ նվիրել կովկասյան և ուրալա-ալթայան լեզուներին։ Սկանդինավական գիտական լեզվաբանության հիմնադիրն է։


== Ծանոթագրություններ ==


== Հրատարակություններ ==
Rask R. K. Vejledning til det Islanske eller garnie Nordiske Sprog. — Kjöbenhavn: Trykt paa Hofboghandler Schubothes Forlag, hos J. R. Thiele, 1811. — lvi + 282 s.
Rask R. K. Angelsaksisk sproglaere tilligemed en kort laesebog. — Stockholm: M. Wiborg, 1817. — 168 s.
Rask R. K. Anvisning till Isländskan eller Nordiska fornspråket. — Stockholm: M. Wiborg, 1818. — xxviii + 298 s.
Rask R. K. Edda Sæmundar hinns Fróda. Collectio carminum veterum scaldorum Saemundiana dicta. — Holmiae: Typis Elmenianis, 1818. — v + 288 s.
Rask R. K. Undersögelse om det gamle Nordiske eller Islandske Sprogs Oprindelse. — Kjöbenhavn: Gyldendal, 1818. — xii + 312 s.
Rask R. K. Singalesisk skriftlære. — Kolombo, 1818. — 16 s.
Rask R. K. Frisisk sproglaere, udarbejdet efter samme plan som den islandske og angelsaksiske. — Kjöbenhavn: Hofboghandler Beeken, 1825. — ii + 138 s.
Rask R. K. Über das Alter und die Echtheit der Zend-Sprache und des Zend-Avesta, und Herstellung des Zend-Alphabets nebst einer Übersicht des gesammten Sprachstammes. — Berlin: Duncker und Humblot, 1826. — viii + 80 S.
Rask R. K. Om Zendsprogets og Zendavestas Ælde og Ægthed. — Kjöbenhavn: Trykt hos A. Seidelin, 1826. — 46 s.
Rask R. K. Italiensk Formlære, udarbejdet efter samme Plan som den spanske Sproglære. — Kjöbenhavn: Trykt hos J. H. Schultz, 1827. — 75 s.
Rask R. K. Historien om de ti vezirer og hvorledes det gik dem. Ved kong Azád Bachts sön. — Kjöbenhavn: Trykt hos Jens Hostrup Schultz, 1829. — 159 s.
Rask R. K. Engelsk Formlære, udarbejdet efter en ny Plan. — Kjöbenhavn: Gyldendal, 1832. — 112 s.
Rask R. K. Samlede tildels forhen utrykte Afhandlinger. Udg. efter Forf.s Død af H. K. Rask. — Kjöbenhavn: Trykt i det Poppske bogtrykkeri, 1834. — 504 s.
Էլի Վիզել

Էլի Վիզել (իդիշ՝ אלי וויזל, ֆր.՝ Elie Wiesel, սեպտեմբերի 30, 1928(1928-09-30)[…], Սիգետու Մարմացիեյ, Մարամուրեշ, Ռումինիա - հուլիսի 2, 2016(2016-07-02)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի և ֆրանսիացի ազգությամբ հրեա գրող, լրագրող, հասարակական գործիչ, պրոֆեսոր։ Խաղաղության Նոբելյան մրցանակի 1986 թվականի դափնեկիր։ Գրել է իդիշ, եբրայերեն, ֆրանսերեն և անգլերեն լեզուներով։ Էլի Վիզելը հայտնի է Հոլոքոստի, ցեղասպանագիտության և Հայոց ցեղասպանության վերաբերյալ իր աշխատություններով, բազմիցս հանդես է եկել Իսրայելի կառավարության կողմից Հայոց ցեղասպանության ճանաչման կոչով։ Հանդիսանում էր «Ավրորա» առաջին մրցանակի ընտրող հանձնաժողովի անդամ։
Ծագում է Հոլոքոստը վերապրած կրոնական ավանդապահ հրեական ընտանիքից։ Վիզելը նացիստական համակենտրոնացման Օսվենցիմ և Բուխենվալդ ճամբարների գերիներից էր։ Այնուհետև դարձել է նշանավոր ցեղասպանագետ և եվրոպական հրեկանության Աղետի մասնագետ։
1985-ին պարգևատրվել է ԱՄՆ Կոնգրեսի Ոսկե մեդալով։ Նշանավորվել է նաև բազմաթիվ այլ պարգևներով գրական, հասարակական և քարոզչական գործունեության  համար:


== Կենսագրություն ==
Ծնվել է Հյուսիսային Տրանսիլվանիայնի Սիգետ քաղաքում, հանդիսացել է վիժնիցյան հասիդական հուդայականության հետևորդ։ Ունեցել է երեք քույր, ստացել հրեական կրոնական կրթություն։
1940 թվականին Սիգետը կցվել է Հունգարիային, 1944 թվականի մայիսին Նացիստական Գերմանիայի ճնշման տակ քաղաքի բոլոր հրեաները, այդ թվում՝ Վիզելը քույրերի և ծնողների հետ արտաքսվում են Օսվենցիմ համակենտրոնացման ճամբար։ Նրա դաջվածքային համարն էր «A-7713»: Ճամբարում նրան հոր հետ բաժանում են մորից և քույրերից։ Մայրը և քույրերից փոքրը զոհվում են Օսվենցիմում, իսկ հայրը ուտելիքի կռվի պատճառով ծեծվում և սպանվում է Բուխենվալդի ճամբարում (1945 թվական), մյուս գերիների կողմից։


== Ստեղծագործությունները ==
Elie Wiesel bibliography


== Ծանոթագրություններ ==


== Գրականություն ==
Bartrop P. R. (անգլ.)русск., Jacobs L. S. (անգլ.)русск. Fifty Key Thinkers on the Holocaust and Genocide. — Routledge, 2013. — P. 294-301. — 336 p.


== Արտաքին հղումներ ==
Elie Wiesel: First Person singular-ը(անգլ.)(անգլ.)
Academy of Achievement: Elie Wiesel(անգլ.)(անգլ.)
Text and audio of Elie Wiesel'հայտնի s speech on The Perils of Indifference(անգլ.)(անգլ.)
1988 Audio Interview with Elie Wiesel by Դոն Swaim of CBS Radio, RealAudio Archived 2006-10-01 at the Wayback Machine.(անգլ.)(անգլ.)
«Wiesel Words»։ The Nation։ Վերցված է 2015-6-13 
8 Questions for Elie Wiesel, JEWSWEEK article briefly discussing Wiesel's view regarding the moral necessity of the Iraq War. Archived 2011-09-09 at the Wayback Machine.(անգլ.)(անգլ.)
New York Times — ի The Conversation with Elie Wiesel(չաշխատող հղում)(անգլ.)(անգլ.)
Elie Wiesel on his Beliefs — Toronto Star-ը Archived 2011-06-06 at the Wayback Machine.(անգլ.)(անգլ.)
Elie Wiesel & Palestinian Memories Archived 2016-03-06 at the Wayback Machine.(անգլ.)(անգլ.)
Հարձակումը Էլի Визеля Archived 2008-11-22 at the Wayback Machine.
Գրել-up գիրքը "Հաջորդ սերունդ" ամսագրում "Ժողովուրդը Գրքեր գրքերի աշխարհում"(ռուս.)(ռուս.)
Шубинский Վ. գիշերվանից Հետո // Ժողովուրդը Գրքեր գրքերի աշխարհում. 2016. Թիվ 123(ռուս.)(ռուս.)
Լուսանկարներ Визеля
Cyprus Airways

Cyprus Airways՝ խոշորագույն ավիաընկերություններից է Կիպրոսում, թռիչքենրը հիմնականում իրականացնում են 30 ուղղություններով ողջ Եվրոպայում, Մերձավոր Արևելքում և Պարսից ծոցում։ Ավիաընկերությունը հիմնված է Լառնակա միջազգային օդանավակայանում։ Ավիաընկերությունը հիմնադրվել է 1947 թվականի սեպտեմբերի 24-ին։


== Չվերթ ==
2008 թվականի հուլիսի 12-ին ավիաընկերության չվերթը բաղկացած էր հետևյալ ինքնաթիռներից՝


== Արտաքին հղումներ ==
Ավիաընկերության պաշտոնական կայք
Պիզմաս (Վոչայի վտակ)

Պիզմաս (ռուս.՝ Пызмас ), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոչ գետի ձախ ափում՝ 78 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000041189
Հիդրոլոգիական ուսումնասիրությունների կոդը - 110004118
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երկրաչափությունը, տոպոլոգիան և հանրահաշիվը Հայաստանում

Երկրաչափության բնագավառում հետազոտություններն սկսվել են 1940-ական թվականներին ԵՊՀ-ում. ուսումնասիրվել են ուղղաձիգ կոնգրուենցիաների աֆինային տեսության հարցեր։ Հետագայում ուսումնասիրություններն ընդլայնվել են. աշխատանքներ են կատարվել բազմաչափ հարթությունների լոկալդիֆերենցիալ երկրաչափության, դաս. համասեռ տարածություններում ենթաբազմաձևությունների երկակի նորմալացման և ենթաբագմաձևությունների լոկալ կառուցման, դիֆերենցելի շերտավորման վրա աֆինային կապերի ու տենգորական դաշտերի պրոյեկտման տեսության և այլ հարցերի վերաբերյալ։

Տոպոլոգիայի բնագավառում աշխատանքներն սկսվել են 1970-ական թվականների սկգբներին։ Ներմուծվել են հիլբերտյան տարածության ենթաբազմությունների անվերջչափանի նմանատեղային խմբերը, և վերջավոր դեֆեկտով սֆերայի համար հաշվվել կոմպակտ տիպի այդ խմբերը։ Ստացվել է կամայական հաուսդորֆյան տարածության բոլոր H-փակ (ինչպես նաև բոլոր հաուսդորֆյան) ընդլայնումների կառուցման՝ վաղուց դրված խնդրի լուծումը։ 1980-ական թվականներին Ստոունի-Վայերշտրասի մոտարկման դաս. թեորեմն ընդհանրացվել է կամայական տոպոլոգիական տարածության համար (Ս. Հովսեփյան)։
Հանրահաշվի բնագավառում առաջին աշխատանքը կատարվել է 1950-ական թվականներին՝ մասնակի տեղադրությունների վերջավոր համակարգերի հետազոտման վերաբերյալ (Վ. Հովհաննիսյան)։ 1970-ական թվականներից աշխատանքներ են կատարվում քառակուսի մատրիցների ներկայացման, Լիի իրական ոչ կոմպակտ պարզ խմբերի վերլուծման, ունիվերսալ և երկրորդ աստիճանի հանրահաշիվներում երկրորդ աստիճանի նույնությունների հետազոտման, երկրորդ աստիճանի զուգորդված նույնությունների դասակարգման, Պրիմի բազմաձևությունների՝ հիպերէլիպսային կորի 2 կետերում ճյուղավորման դեպքում ուսումնասիրման և այլ հարցերի վերաբերյալ։
Ֆրիդրիխ Կեկուլե

Ֆրիդրիխ Ավգուստ Կեկուլե ֆոն Շտրադոնից (գերմ.՝ Friedrich August Kekulé von Stradonitz, սեպտեմբերի 7, 1829(1829-09-07)[…], 1829 կամ հունվարի 1, 1829(1829-01-01), Դարմշտադտ, Հեսսենի մեծ դքսություն - հուլիսի 13, 1896(1896-07-13)[…], 1896 կամ հունվարի 1, 1896(1896-01-01), Բոն, Քյոլնի վարչական շրջան, Հռենոսի պրովինցիա, Պրուսիայի թագավորություն, Գերմանական կայսրություն), գերմանացի քիմիկոս-օրգանիկ, Դենտի (Դանտ, Բելգիա, 1858 թվականից) և Բոննի (1865 թվականից) համալսարանների պրոֆեսոր, Գերմանիայի քիմիական ընկերության նախագահ (1886)։


== Կենսագրություն ==
Կեկուլե Ֆրիդրիխ Ավգուստը ծնվել է Դարմշտադտում, պաշտոնյայի ընտանիքում։ Մանուկ հասակում պատրաստվում էր դառնալ ճարտարապետ։ 1849 թվականին Կեկուլեն սկսեց ուսումնասիրել քիմիան Լիբիխի մոտ, 1852 թվականին ավարտելով համալսարանը Կեկուլն մեկնեց Փարիզ, որտեղ զբաղվեց քիմիայի ուսումնասիրություններով։ 1856 թվականին վերադառնալով Գերմանիա, հինեց քիմիական լաբորատորիա։ 1858 թվականից) և Բոննի (1865 թվականից) համալսարանների պրոֆեսոր, Գերմանիայի քիմիական ընկերության նախագահ (1886)։


== Գիտական ​​աշխատանք ==
Կեկուլեն ստացել է թիոքացախաթթու (1854), գլիկոլաթթու (1856), նիդերլանդացի քիմիկոս Ֆրանշիմոնի (1844-1919) հետ՝ եռֆենիլմեթան և անտրաքինոն (1872)։ Կեկուլեի հիմնական աշխատանքները վերաբերում են տեսական քիմիային։
Առաջինն է արտահայտել ծծմբի և թթվածնի «երկհիմնայնության» (այսինքն՝ երկատոմայնության կամ երկարժեքականության) մասին գաղափարը (1854)։ 1857 թվականին տարրերը բաժանել է միահիմնայնության, երկհիմնայնության և եռհիմնայնության, գերմանացի քիմիկոս Ա. Կուբեի հետ միաժամանակ ածխածինը համարել քառատոմ տարր։ 1858 թվականին շոտլանդացի քիմիկոս Արչիբալդ Կուպերի հետ ցույց է տվել ածխածնի ատոմների միմյանց շղթայաձև միանալու ունակությունը։ Հետագա տարիներին Կեկուլեն մշակել է բազմատոմ ռադիկալների տեսությունը։ 1865 թվականին առաջարկել է բենզոլի կառուցվածքի ցիկլիկ բանաձևը։ Պարզել է ազոմիացությունների և դիազոմիացությունների կառուցվածքները։


== Կեկուլեն ==
1978 թվականին Կեկուլեի անունով է կոչվել կեկուլեն սինթեզը, ածխաջրածին, որը բաղկացած է 12 կոնդենսատ բենզոլային օղակներից մակրոցիկլիկ վեցանկյան տեսքով.


== Գրականություն ==
Биографии великих химиков. Перевод с нем. под редакцией Быкова Г. В. — М.։ Мир, 1981. 320 с.
Волков В. А., Вонский Е. В., Кузнецова Г. И. Выдающиеся химики мира. — М.։ ВШ, 1991. 656 с.
Джуа М., История химии, пер. с итал., М.։ Мир, 1966


== Ծանոթագրություններ ==


== Արտաքին հղումներ ==
«Естествознание, философия и науки о человеческом поведении в Советском Союзе, Глава IX. Химия»
Kekulés Traum (Kekulé's dream, in German)
Kekulé: A Scientist and a Dreamer Archived 2007-02-16 at the Wayback Machine.
Դոմինիկ Շերվուդ

Դոմինիկ Էնթնի «Դոմ» Շերվուդ (անգլ.՝  Dominic Anthony "Dom" Sherwood, փետրվարի 6, 1990(1990-02-06), Royal Tunbridge Wells, Անգլիա), անգլիացի դերասան, ով հայտնի է «Վամպիրների ակադեմիա» և «Մթնշաղի որսորդներ» հեռուստասերիալներում իր խաղացած դերերով։


== Կենսագրություն ==
Շերվուդը ծնվել է Քենթում։ Նա հաճախել է Մեյդսթոնի Օուկվուդ–Պարկ Քերականական դպրոցը։ Մեյդսթոնի և Սևենոքսի դպրոցներում դերասանական արհեստը սովորելուց հետո նա մեկնում է սահմանից դուրս աշխատելու՝ սկսելով Քենիաից և ճանապարհորդել է կես տարի մինչ Լոնդոնում բակություն հաստատելը։ Մինչ գործակալության հետ կապ հաստատելը Դոմինիկը խաղացել է թատրոնում։


== Անձնական կյանք ==
Շերվուդի մոտ հայտնաբերվել է հետերոքրոմիա հիվանդությունը - նրա մի աչքը կապույտ է, իսկ մյուսը՝ կես կապույտ, կես շագանակագույն։
2015 թվականի ինֆորմացիայով Դոմինիկը հանդիպում է «Վամպիրների ակադեմիա» ֆիլմի կոլեգա Սառա Հայլենդի հետ։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Ծերակույտ

Ծերակույտ, ազնվականների, ավագների (ծերակուտականների) ժողով, խորհուրդ, որ կառավարում էր երկրի գործերը Հրեաստանում, Հին Հռոմում և այլուր։ Նույնն է, ինչ սինգղիտոսը (հուն․՝ σύγχλητος), գերուսիան ( (հուն․՝ γερουσία) Հին Հունաստանում։


== Տես նաև ==
Սենատ
(9250) Չեմբերլեն

(9250) Չեմբերլեն (անգլ.՝ Chamberlin), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,120312 ա. մ., առավելագույնը մոտենում է 2,4851 ա. մ. հեռավորության վրա և հեռանում 3,7555 ա. մ.։ Արեգակի շուրջ մեկ ամբողջական պտույտ է կատարում 2013,24 երկրային օրվա ընթացքում, իր ուղեծրով շարժվելով միջինում 0,178816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9250) Չեմբերլեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռասվետ (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ՌասվետՌասվետ (ռուս.՝ Рассвет, բաշկիրերեն՝ Рассвет), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 380 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլոդնայա (գետ, թափվում է Խաղաղ օվկիանոս)

Անվան այլ կիրառումների համար տե՛ս՝ Խոլոդնայա (այլ կիրառումներ)Խոլոդնայա (ռուս.՝ Холодная), գետ Կամչատկա թերակղզու հյուսիս-արևելյան մասում։ Գետի երկարությունը 18 կմ է։ Հոսում է Ելիզովսկի շրջանում և Կամչատկայի երկրամասում։ Թափվում է Խաղաղ օվկիանոս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը
Հիդրոլոգիական ուսումնասիրությունների կոդը -
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Տես նաև ==
Ինկանյուշ
Ուտյուժնայա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիլաղ

Չիլաղ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
(20460) Ռոբուայթլի

(20460) Ռոբուայթլի, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի հունիսի 13-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20460) Ռոբուայթլիաստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եշավրե

Եշավրե (նորվ.՝ Iešjávri), լիճ Նորվեգիայի հյուսիսում՝ Ֆինմարք կոմսությունում։
Լճի անվանումը ունի սաամերեն ծագում և թարգմանաբար նշանակում է «բարձր ջուր» (Store norske leksikon): Գտնվում է ծովի մակարդակից 390 մ բարձրության վրա՝ Ֆինմարքի բարձրավանդակի վրա, Ալտա ֆյորդից 40 կմ հարավ-արևելք և Պորսանգեր ֆյորդից 50 կմ հարավ-արևմուտք։ Լճի մակերեսը 68,4 կմ² (որոշ աղբյուրներում նշվում է 68,16 կմ²)։ Այն հանդիսանում է Ֆինմարք կոմսության ամենամեծ լիճը։ Հյուսիսից հարավ ձգվում է 13 կմ։ Վարչատարածքային առումով ներառված է Ալտայի կոմունայում (համայնքում)։
Ջրագրության առումով մտնում է Բարենցի ծովի ավազանի մեջ։ Լճի հարավային մասին սկիզբ է առնում Իյոշիոկա գետը, որը սկզբում հոսում է հարավ, այնուհետև միանալով Կարասյոկա գետին թափվում է Բարենցի ծով։


== Ծանոթագրություններ ==


== Արտաքին հղումներ ==
«Iešjávri» (նորվեգերեն)։ Store norske leksikon։ 2009-02-14։ Արխիվացված օրիգինալից 2014-03-25-ին։ Վերցված է 2014-03-24 
Værvarsel for Iešjávri, Kautokeino (Finnmark) («Прогноз погоды для озера Йиешъяврре») Archived 2016-03-25 at the Wayback Machine. /// NRK og Meteorologisk institutt.(նորվ.)
Lauri Oksanen. Iešjávri(անգլ.)
Շարակ

Շարակ, գյուղ Արևմտյան Հայաստանում, Խարբերդի վիլայեթի Դերսիմի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պաեբոյա

Պաեբոյա (էստ․՝ Paeboja), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարմրախածի սուզահավ

Կարմրախածի սուզահավ, (լատ.՝ Gavia stellata), սուզահավերի ընտանիքի թռչուն։


== Արտաքինը ==
Պատահական չվահյուր է։ Մարմնի երկարությունը 53-69 սմ է, թևերի բացվածքը՝ 106-116 սմ, կենդանի զանգվածը՝ 1-2,5 կգ։ Կտուցը բարակ է՝ դեպի վեր կեռված։


== Բնադրում ==
Բնադրման շրջանում կոկորդը դարչնագույն-կարմիր բծով է, մեջքը՝ միատարր մոխրագույն։ Հետբնադրման շրջանում դիմային և վզի առաջային մասերը սպիտակ են, մեջքը՝ բաց գույնի՝ մանր խայտերով։ Բնադրման շրջանի փիետրածածկը կարող է մասնակի պահպանվել ամբողջ տարվա ընթացքում։ Լողում է՝ գլուխը հետ ու առաջ տարուբերելով։ Կարող է թռչել առանց թափավազքի։


== Բնակություն ==
Բնակվում է լճերում, ջրամբարներում, մեծ գետերում։ Սնվում է ձկներով։ Հայաստանում՝ (Սևանա լճում), հայտնվելը վավերացվել է 1 օրինակով՝ 1926 թվականին։ Թվաքանակը քիչ է։ Հայաստան են այցելում միայն ձմռանը։


== Պատկերասրահ ==
Հայկանուշ Թրյանց

Հայկանուշ Թրյանց (1870, Ստամբուլ, Օսմանյան կայսրություն - ՞), հայ դերասանուհի։ 
Դավիթ Թրյանի դուստրը։
Ծնվել է Կ. Պոլսում։ Բեմ է բարձրացել 1890 թվականին։ Սուբրետ դերեր է կատարել Մնակյանի թատերախմբում։


== Աղբյուրներ ==
Ջեք Ուիլշեր

Ջեք Էնդրյու Գարի Ուիլշեր (անգլ.՝ Jack Andrew Garry Wilshere, հունվարի 1, 1992, Անգլիա), անգլիացի ֆուտբոլիստ, Լոնդոնի «Արսենալի» և Անգլիայի հավաքականի կիսապաշտպան։


== Վաղ տարիներ ==
Ջեք Ուիլշերն իր ֆուտբոլային առաջին քայլերն արել է «Արսենալի» մանկապատանեկան ակադեմիայում։ Նա իր հասակակիցներից տարբերվում էր արագությամբ, տեխնիկայուվ և գերազանց փոխանցումներով։ Գուցե Ուիլշերը չխաղար այսպիսի մակարդակով, եթե նրա մարզիչը չլիներ Արսեն Վենգերը։ Իր այցելություններից մեկում Վենգերը տեսել է երիտասարդական հավաքականի կիսապաշտպանի կատարյալ խաղը և նկատել է դա։ Շուտով «Արսենալի» գլխավոր մարզիչը հասկացավ, որ երիտասարդին անհրաժեշտ է տեղափոխել առաջին թիմ։


== Թիմային կարիերա ==


=== Արսենալ ===
Մինչև մրցաշրջանի 2008-2009 թվականները «Արսենալի» կազմում հայտնվեց 16-ամյա երիտասարդ կիսապաշտպան։ Նրա դեբյուտը տեղի ունեցավ սեպտեմբերի 13-ին `«Բլեքբերնի» հետ խաղում։ Նա դուրս եկավ պահեստայիններից խաղի 84-րդ րոպեին։ Այդ ժամանակ նա մի ֆուտբոլիստ էր 16 տարեկան և 256 օրական։ Ուիլշերը դարձավ ամենաերիտասարդ դեբյուտեդը «Արսենալի» Անգլիայի Պրեմիեր Լիգայում։Սեպտեմբերի 23-ին Ուիլշերը «Արսենալի» կազմում խփեց իր առաջին գոլը «Շեֆֆիլդ Յունայթեդի» դարպասին (6։0) Լիգայի գավաթում։ Բայց դա Ուիլշերի համար դարձավ միակը այդ մրցաշրջանի Պրեմիեր Լիգայում։ Միևնույն ժամանակ Ուիլշերը լավ ներկայացավ Լիգայի Գավաթին, որտեղ «Արսենալը» տարավ հաղթանակ «Շեֆֆիլդ Յունայթեդի»(6։0) և «Ուիգանի» (3։0) նկատմամբ 2009-2010 թվականների մրցաշրջանին Ուիլշերը պրակտիկորեն հնարավորություն չուներ խաղալ առաջին թիմում։ Այդ պատճառով 2010 թվականի հունվարի 29-ին Արսեն Վենգերը որոշեց Ուիլշերին վարձով տալ մինչև մրցաշրջանի վերջ, որպեսզի երիտասարդ կիսապաշտպանը փորձ ձեռք բերի։


=== Բոլթոն ===
Ուիլշերը «Բոլթոնի» կազմում իր առաջին հանդիպումն անցկացրեց «Մանչեսթեր Սիթիի» հետ։ Խաղն ավարտվել է պարտությամբ։ ՈՒիլշերն այս հանդիպմանը շատ ակտիվ էր և անընդհատ փորձում էր խաղը սրել։ Մեկնաբաններն ու երկրպագուները գոհ էին նրանից։«Բոլթոնի» գլխավոր մարզիչը Ուիլշերին անվանում էր իր ուրախ, պայծառ խաղացուղը մեծ ապագայով։ 2010 թվականի մարտի 6-ին Ուիլշերը հարվածեց իր առաջին գնդակը Պրեմիեր Լիգայում։ Դա պատահեց «Վեսթ Հեմի» հետ խաղում։


=== Վերադարձն Արսենալ ===
2010 թվականի ամռանը Ուիլշերը ստացավ իր առաջին հրավերը Անգլիայի հավաքականից և Ուիլշերն այդ հնարավորությունը ձեռքից բաց չթողեց։ Սեպտեմբերին Ուիլշերը «Արսենալի» երկրպագուների կողմից ստացավ ամսվա լավագույ ֆուտբոլիստ տիտղոսը։ Ավելի ուշ նա խփեց իր առաջին գնդակը Չեմպիոնների Լիագայում։
2010 թվականի աշնանը Ուիլշերը գրավեց երկրորդ տեղը Եվրոպայի լավագույն երիտասարդ ֆուտբոլիստ կատեգորիայում, իսկ մրցաշրջանի ավարտին ճանաչվեց լավագույն երիտասարդ ֆուտբոլիստն Անգլիայում։


== Ձեռքբերումները ==


=== Թիմային նվաճումներ ===
Անգլիայի երիտասարդական գավաթ։ 2009
Անգլիայի երիտասարդական առաջնություն։ 2009
[[Ֆուտբոլի Անգլիայի Գավաթ 2013-14]|Անգլիայի Գավաթ]]։ 2014
Անգլիայի Սուպերգավաթ։ 2014


=== Անհատական նվաճումները ===
Լավագույն երիտասարդ ֆուտբոլիստը Անգլիայում։ 2011
Այդ մրցաշրջանի լավագույն ֆուտբոլիստը «Արսենալում»։ 2011


== Վիճակագրություն ==


=== Թիմային ===


=== Միջազգային վիճակագրություն ===


== Ծանոթագրություններ ==


== Արտաքին հղումներ ==
պաշտոնական էջ PFA Profile կայքում
«Արսենալի» կայքում
Գրիգոր Լուսավորիչ (այլ կիրառումներ)

Գրիգոր Լուսավորիչ, կարող է վերաբերել՝

Գրիգոր Լուսավորիչ - եկեղեցա–քաղաքական գործիչ, Հայոց եպիսկոպոսապետ՝ 302 թվականից
Գրիգոր Լուսավորիչ - լեռ Ղարաբաղի բարձրավանդակի Ջրաբերդի շրջանում
Լոս Կարդոնես ազգային պարկ

Լոս Կարդոնես ազգային պարկ (իսպ.՝ Parque Nacional Los Cardones), ազգային պարկ Արգենտինայում։ Տեղակայված է Սալտա պրովինցիայի արևմուտքում, Սանտ Կառլոս և Կաչի դեպարտամենտների միջև, Արգենտինայի հյուսիսարևմտյան հատվածում։


== Տեղագրություն ==
Պարկը պաշտպանում է Արգենտինայի Մոնտե էկոշրջանը։ Լոս Կարդոնես ազգային պարկն ընդգրկում է 650 քառ. կմ տարածք՝ բլուրներով և խորը կիրճերով, որոնք գտնվում են 2700-ից մինչև 5000 մ բարձրության վրա։ Այն իր անունը ստացել է մացառուտներում աճող Echinopsis terscheckii տեսակի կակտուսներից։ Հայտնաբերվել են հնագույն կենդանիների մնացորդներ, ինչպես նաև դինոզավրերի ոտնահետքեր։
Պահպանված տարածքը ստեղծվել է 1996 թվականին, երբ Ազգային պարկերի վարչությունը ձեռք բերեց հող՝ մասնավոր սեփականատերերից։


== Կլիմա ==
Պարկի մեծ մասում կլիման չոր է, որը բնութագրվում է մեծ ջերմային ամպլիտուդով (ցերեկային և գիշերային ջերմաստիճանների տարբերությունը մեծ է)։ Տեղումների քանակը միջինը տարեկան 150 մմ է. ամենաշատ տեղումները լինում են նոյեմբերից մարտ ամիսներին։ Ձյուն հազվադեպ է տեղում ցածրադիր վայրերում։ Ձմռանը միջին ջերմատիճանը 11 °C է, իսկ ամռանը՝ 18 °C։


== Պատկերասրահ ==

		
		
		


== Ծանոթագրություններ ==
Սերգեյ Գրիգորյան (ակադեմիկոս)

Անվան այլ կիրառումների համար տե՛ս՝ Սերգեյ Գրիգորյան (այլ կիրառումներ)Սերգեյ Վաղարշակի Գրիգորյան (ապրիլի 12, 1934(1934-04-12), Վարդենիս, Հայկական ԽՍՀ, ԱԽՖՍՀ, ԽՍՀՄ - դեկտեմբերի 26, 2016(2016-12-26)), հայ երկրաբան, երկրաքիմիկոս։ Երկրահանքաբանական գիտությունների դոկտոր (1971), պրոֆեսոր (1976), ՀՀ ԳԱԱ ակադեմիկոս (1990, թղթակից անդամ՝ 1986)։ Կիրառական երկրաքիմիայի միջազգային (ԱՊՀ) ընկերակցության նախագահ (1993): «Ընդերքի պատվավոր հետախույզ» (1984):


== Կենսագրություն ==
1958 թվականին ավարտել է Մոսկվայի գունավոր մետաղների և ոսկու ինստիտուտը։ 1964-1999 թվականներին դասավանդել է ԵՊՀ, ՄՊՀ։ 1966-1975 թվականներին եղել է Մոսկվայի Հազվագյուտ և ցրված տարրերի հանքաբանության, երկրաքիմիայի և բյուրեղաքիմիայի ԳՀԻ բաժնի վարիչ, 1975-1986 թվականներին՝ փոխտնօրեն, 1987-1992 թվականներին՝ ՀՀ ԳԱԱ Երկրաբանական գիտությունների ինստիտուտի տնօրեն, 1993-1999 թվականներին՝ Արտասահմանյան երկրների երկրաբանության ինստիտուտի փոխտնօրեն (Մոսկվա), 1993 թվականից՝ Կիրառական երկրաքիմիայի միջազգային (ԱՊՀ) ընկերակցության նախագահ, 1999 թվականից՝ ՀՀ ԳԱԱ Երկրի մասին գիտությունների պրոբլեմային խորհրդի նախագահ, 2000 թվականից՝ ՀՀ ԳԱԱ-ի Երկրաբանական գիտությունների ինստիտուտի տնօրենի խորհրդական, ՀՀ ԳԱԱ նախագահության անդամ։
Աշխատանքները վերաբերում են շահագործվող հանքավայրերի խորքային հորիզոններում թաքնված հանքամարմինների հայտնաբերմանը և բնապահպանության գնահատմանը։
Հեղինակ է «Կույր» (ընդերքում թաքնված) հանքավայրերի երկրաքիմիական որոնումների ուսմունքի։ Հեղինակ է նաև 2 գիտական հայտնագործության՝ «Առաջնային եզրապսակների ուղղահայաց զոնալակայություն» (1979 ), «Մերձերկրյա մթնոլորտում քիմիական տարրերի բաշխման օրինաչափություն» (1990)։


== Անդամակցություն ==
Երկրաքիմիայի և տիեզերաքիմիայի միջազգային ընկերակցության գերծադիր կոմիտեի անդամ (1982-1992)։
ՌԴ բնական ԳԱ անդամ (1990)։


== Պարգևներ, կոչումներ ==
Աշխատանքային կարմիր դրոշի շքանշան
«Ընդերքի պատվավոր հետախույզ» կոչում, 1984 թ.


== Ծանոթագրություններ ==
Կարամանլը (Զանգեզուրի գավառ)

Կարամանլը, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Հագարի գետի աջակողմյան վտակ Հոջաս գետի ստորին հոսանքի ձախ կողմում, լեռնային վայրում։


== Բնակչություն ==
1907-1908 թվականներին գյուղն ունեցել է 80 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լը Կորբյուզիեի ճարտարապետական ժառանգություն

Լե Կորբյուզիեի ճարտարապետական ժառանգություն, ֆրանսիացի ճարտարապետ Լե Կորբյուզիեի ճարտարապետական հուշարձանների շարք։ Հաշվվում է 17 օբյեկտ աշխարհի տարբեր երկրներում՝ Արգենտինայում, Բելգիայում, Գերմանիայում, Հնդկաստանում, Ֆրանսիայում, Շվեյցարիայում և Ճապոնիայում։
2016 թվականին Ֆրանսիայի նախաձեռնությամբ Լե Կորբյուզիեի նախագծած 17 օբյեկտներ ՅՈւՆԵՍԿՕ-ի որոշմամբ միավորվել են միջազգային մեկ ընդհանուր միավորման մեջ՝ համարվելով Համաշխարհային ժառանգության օբյեկտ։ Ցուցակում ընդգրկված օբյեկտներից են Նոտր Դամ դյու Օ-ն Ֆրանսիայում, Սավոյ վիլլան և Մարսելի բնակելի համալիրը։ Ցանկում ընդգրկված են յոթ երկրներ, որոնց մեծ մասը ներկայացնում է Եվրոպան։ Աշխարհի մնացած հատվածից ցանկում ընդգրկված են Կուրուչետի տունը Արգենտինայում, Կապիտոլիում համալիրը Հնդկաստանի Չանդիգարհ քաղաքում և Արևմտյան արվեստի ազգային թանգարանը Ճապոնիայում։


== Ժառանգության ցանկ ==


== ՅՈւՆԵՍԿՕ-ի օբյեկտի հաստատման պատմություն ==
2008 թվականի հունվարին Ֆրանսիան դիմել է ՅՈւՆԵՍԿՕ-ին՝ առաջարկելով Ֆրանսիայի տարածքում գտնվող 14 շինություններ համարել Համաշխարհային ժառանգության հուշարձան։ Ավելի ուշ Ֆրանսիայի առաջարկին միացել են այլ երկրներ ևս, որտեղ կան Լե Կորբյուզիեի ճարտարապետական կառույցներ։ Վերջնական նախագիծն անվանվել է Լե Կորբյուզիեի քաղաքային ու ճարտարապետական աշխատանքներ։ Ցանկում ընդգրկվել են շինություններ, որոնք գտնվում են Արգենտինայում, Բելգիայում, Գերմանիայում, Ֆրանսիայում, Հնդկաստանում, Ճապոնիայում և Շվեյցարիայում։
2009 թվականին ՅՈւՆԵՍԿՕ-ն քննարկել է առաջարկը և վճռել որոշումը տեղափոխել 2012 թվական՝ պատճառաբանելով հայտի հիմնավորման հատվածի ոչ բավարար մշակումը։ 2011 թվականին կոմիտե է ներկայացվել նոր հայտ, որտեղ նշված է եղել 19 օյեկտ, սակայն այս առաջարկը մեծամասնության կողմից չի ընդունվել։ Որպես փաստարկում ներկայացվել է այն հանգամանքը, որ դեռևս ապացուցված չէ Լե Կորբյուզիեի աշխատանքների առանձնահատուկ նշանակությունը։
Միայն երրորդ փորձից 2016 թվականին ՅՈւՆԵՍԿՕ-ի 40-րդ նստաշրջանում հայտն ընդունվել է։


== Տես նաև ==
Լե Կորբյուզիե
Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Բելգիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Գերմանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Ֆրանսիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Շվեյցարիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Ճապոնիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
ՅՈւՆԵՍԿՕ-ի հուշարձանի կարգավիճակ ստանալու հայտ Լե Կորբյուզիեի ճարտարապետական ժառանգությունը օբյեկտ ճանաչելու մասին
Ինդուկտիվ տվիչ

Ինդուկտիվ տվիչ, ինդուկտիվ չափող փոխակերպիչ, որը լիսեռի պտույտի կամ տեղաշարժի անկյունը խոխակերպում է ինդուկտիվության փոփոխության։ Կազմը Ինդուկտիվ տվիչի կառուցվածքի սխեման, ա) փոփոխական օդային բացակով, բ) օդային բացակի Փոփոխական մակերեսով՝1) ինդուկտիվության կոճ, 2) միջուկ, 3) խարիսխված է ինդուկտիվության կոճից և մագնիսական համակարգից, վերջինիս շարժական մասը (խարիսխ) տեղաշարժվում է չափվող մեծության ազդեցությամբ։ Մագնիսական համակարգում օդային բացակի փոփոխության հետևանքով փոխվում է մագնիսական դիմադրությունը, հետևաբար և՝ կոճի ինդուկտիվությունը։ Ինդուկտիվ տվիչ միացվում է փոփոխական հոսանքի դիֆերենցիալ կամ կամրջակային չափիչ սխեմային։ Առավել հաճախ կիրառվում են փոփոխական բացակով և բացակի փոփոխական մակերեսով ինդուկտիվ տվիչներ։ Դրանցից առաջինը (ա) օգտագործում են փոքր տեղաշարժերի (մկմ-ի մասերից մինչև 3-5 մմ), իսկ երկրորդը (բ)՝ 0.5մմ֊ից մինչև 15 մմ տեղաշարժերի չափման համար։
Ազգային փոստային թանգարան (ԱՄՆ)

Ազգային փոստային թանգարան (անգլ.՝ National Postal Museum), փոստային թանգարան, որը հիմնադրվել է 1993 թվականի հուլիսի 30-ին։ Գտնվում է ամերիկյան Վաշինգտոն քաղաքում։


== Շինություն ==
Թանգարանը գտնվում է Վաշինգտոնի մետրոպոլիտենի «Յունիոն Սթեյշն» (Union Station) կայարանի հակառակ կողմում։ Շենքը կոչվում է «Postal Square Building»: Այստեղ նախկինում տեղակայված էր Վաշինգտոնի գլխավոր փոստատունը (Main Post Office of Washington): Որպես փոստի գլխավոր մասնաշենք սա ծառայել է 1914 թվականից մինչև 1986 թվականը։ Շինությունը ժամանակին կառուցվել է «Գրեմ էնդ Բերնհեմ» (Graham and Burnham) ճարտարապետական ընկերության կողմից։ Շենքի կառուցման ժամանակ՝ 1912 թվականին, մահանում է Դենիել Բերնհեմը։ Մահվանից հետո շինարարության ղեկը իր ձեռքն է վերցնում Էռնեստ Գրեհեմը (Ernest Graham):


== Թանգարանի ձևավորում ==
Թանգարանը հիմնադրվել է ԱՄՆ-ի փաստային ծառայության և Սմիթսոնյան ինստիտուտի փախհամաձայնության շնորհիվ։
Բացումը տեղի է ունեցել 1993 թվականի հուլիսի 30-ին։
Ազգային փոստային թանգարանում ցուցադրվում են բազմաթիվ ինտերակտիվ ցուցանմուշներ՝ նվիրված ԱՄՆ-ի փաստային ծառայությանն ու աշխարհի փոստային պատմությանը։
Հավաքածուն ներառում է հսկայական քանակությամբ փոստային նամականիշեր։
Այս թանգարանում տեղի են ունենում ժամանակավոր ցուցադրություններ։ Դրանց վառ օրինակներ են «Պոնի էքսպրեսը», երկաթուղային փոստատարությունը և նույնիսկ մարքեթինքային «Ի՞նչ է փոստը ձեզ համար» («What’s in the Mail for You») ցուցադրությունները։
Թանգարանում գործում է հուշանվերների վաճառքի տաղավար, ինչպես նաև ֆիլատելիական առանձին խանութ։
Քանի որ սա Սմիթսոնյան թանգարան է, ուստի մուտքի տոմսակը լրիվ անվճար է։
Սկսած 2002 թվականից, երկու տարին մեկ, թանգարանը հանձնում է Սմիթսոնյան մրցանակ՝ ֆիլատելիայի ոլորտում հաջողությունների համար (Smithsonian Philatelic Achievement Award):
2009 թվականի սեպտեմբերին Ազգային փոստային թանգարանը ստացավ ութ միլիոն ամերիկյան դոլար նվեր ամերիկացի ֆինանսիստ Բիլ Գրոսի կողմից՝ թանգարանը ընդլայնելու նպատակով։
Թանգարանի շինության մեջ է գտնվում նաև ԱՄՆ-ի աշխատանքային վիճակագրության բյուրոյի գլխավոր օֆիսը, որն ԱՄՆ-ի աշխատանքի նախարարության ենթակայության տակ է գտնվում։

Թանգարանը և ցուցանմուշները
		
		
		
		
		
		
		
		


== Տե՛ս նաև ==
Էլեկտրոնային փոստ
Նամակ
Փոստային նամականիշ
Փոստային ինդեքս


== Ծանոթագրություններ ==


== Արտաքին հղումներ ==
«Национальный почтовый музей (National Postal Museum)»։ Smithsonian: Добро пожаловать в Смитсоновский комплекс!։ Smithsonian Institution։ Արխիվացված օրիգինալից 2012-04-22-ին։ Վերցված է 2010-04-06  
«Arago: People, Postage & the Post» (անգլերեն)։ National Postal Museum; Smithsonian Institution։ Արխիվացված օրիգինալից 2012-04-22-ին։ Վերցված է 2010-04-06
Հերման Պաուլ

Հերման Օտտո Թեոդոր Պաուլ (գերմ.՝ Hermann Otto Theodor Paul, օգոստոսի 7, 1846(1846-08-07), Մագդեբուրգ, Բրանդենբուրգ, Պրուսիայի թագավորություն - դեկտեմբերի 29, 1921(1921-12-29)[…], Մյունխեն, Վայմարյան Հանրապետություն), գերմանացի լեզվաբան-գերմանագետ։ Դասախոսել է Ֆրայբուրգի (1874 թվականից) և Մյունխենի (1893-1916 թթ.) համալսարաններում։
Երիտքերականների դպրոցի տեսաբաններից այդ դպրոցի հիմնական դրույթներն է ձևակերպել «Լեզվի պատմության հիմունքներ» (1880 թ.) գրքում։
Գրել է գերմանական լեզուների պատմությանը վերաբերող աշխատություններ, «Գերմաներենի բառարան» (1897 թ., 7 հրատարակություն, 1960 թ.) և «Գերմաներենի քերականություն» (հ․ 1-5, 1916 թ.-20, 5 հրատարակություն, 1958 թ.)։
Վ․ Բրաունի հետ հիմնել և խմբագրել է «Բայտրեգե ցուր գեշիխտե դեր դոյչեն շպրախե ունդ լիտերատուր» («Beitrage zur Geschichte der deutschen Sprache und Literatur», 1874 թ.) հանդեսը։ Պաուլիի խմբագրությամբ և մասնակցությամբ հրատարակվել է «Գերմանական բանասիրության հիմունքները» (հ․ 1-3, 1891 - 1893 թթ., 1911 թվականից՝ նույնանուն մենագրությունների շարք) կոլեկտիվ աշխատությունը, որը գերմաներեն բանասիրությանն ու հնագիտությանը վերաբերող հարուստ նյութ է պարունակում։


== Ծանոթագրություններ ==
Երիտասարդության համաշխարհային օր (կաթոլիկություն)

Երիտասարդության համաշխարհային օր, ԵՀՕ (անգլ.՝ World Youth Day (WYD), իտալերեն՝ Giornata mondiale della gioventù), կաթոլիկ հավաք, որը տոնական բնույթ է կրում և նվիրված է ամբողջ աշխարհի երիտասարդությանը։ Չնայած այն հանգամանքին, որ միջոցառումը նշվում է կաթոլիկ եկեղեցու կողմից, այս տոնակատարությանը մասնակցելու հրավերը ուղարկվում է բոլոր երիտասարդներին, անկախ նրանց կրոնից։ Այս միջոցառումը կապ չունի Երիտասարդության միջազգային օրվա կամ որևէ այլ նմանատիպ միջազգային օրերի և տոների հետ և անկախ կրոնական միջոցառում է։


== Պատմություն ==
Այն անցկացվում է յուրաքանչյուր երկու-երեք տարին մեկ, փառատոնը վերջին անգամ կայացել է 2016 թվականի հալիսին Լեհաստանի Կրակով քաղաքում, հաջորդը տեղի կունենա 2019 թվականին Պանամայում։ Այն տարիներին երբ չի նշվում երիտասարդության օրը, յուրաքանչյուր թեմի շրջանակներում անց են կացվում թեմական տեղական հանդիպումներ որոնց օրակարգում ընդգրկվում են Երիտասարդության համաշխարհային օրվա հետ կապված միջոցառումներ։
Տոնակատարության նախաձեռնողը Հռոմի պապ Հովհաննես Պողոս II-ն էր, ով 1986 թվականին առաջարկել է կանոնավոր կերպով նշել «Երիտասարդության համաշխարհային օր»։ «ԵՀՕ» անցկացնելու գաղափարը Հռոմի պապի մոտ առաջացել է 1984-1985 թվականներին երբ Հռոմում անց էին կացվում կաթոլիկ երիտասարդության տոներ։ Այդ ժամանակվանից կաթոլիկ եկեղեցին անց է կացնում այս տոնը երկուսից երեք տարին մեկ։ Տոնակատարությանը մասնակցում են աշխարհի գրեթե բոլոր երկրներից հարյուր հազարավոր տղաներ և աղջիկներ։
2005 թվականից սկսած, կազմակերպիչ երկրի բնիկներից «Երիտասարդության օրվան» նշանակվում են սուրբ հովանավորներ։ Այսպես, օրինակ, 2011 թվականի տոնի, որի մայրաքաղաք էր ընտրվել Մադրիդը (Իսպանիա), սուրբ հովանավորներն էին Իսիդոր Աշխատավորը, նրա կին Մարիա Տոռիբիան, Թերեզա Ավիլացին, Հովհան Խաչավորը, Ռոզա Լիմացին, Ֆրանցիսկ Խավիերը, Ռաֆաել Արնաիս Բարոնը։


== Համաշխարհային երիտասարդական օրերի ժամանակագրությունը ==


== Տես նաև ==
Երիտասարդության միջազգային օր


== Ծանոթագրություններ ==


== Արտաքին հղումներ ==
ВДМ-2013 Приглашает волонтёров.(չաշխատող հղում)
Сайт ВДМ-2013. Бразилия. Рио-де-Жанейро. (անգլ.)
Официальный сайт ВДМ. (անգլ.)
Сайт ВДМ-2008 Австралия. Archived 2019-03-24 at the Wayback Machine. (անգլ.)
Сайт ВДМ-2011. Испания. Мадрид. Archived 2011-08-12 at the Wayback Machine. (ռուս.)
Վիլյասեկիլյա

Վիլյասեկիլյա (իսպ.՝ Villasequilla), մունիցիպալիտետ Իսպանիայում, գտնվում է Տոլեդո նահանգի՝ Կաստիլա Լա Մանչա ինքնավար մարզի կազմում։ Ինչպես նաև Մեսա դե Օկանիա շրջանում։ Բնակչությունը 2653 մարդ։ Տարածքը՝ 77 կմ² է։ Պրովիցիայի վարչական կենտրոնից հեռու է 29 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ(չաշխատող հղում)
Ռուզան Ալավերդյան

Ռուզան Ռազմիկի Ալավերդյան (հունվարի 25, 1946(1946-01-25), Երևան, Հայկական ԽՍՀ, ԽՍՀՄ - դեկտեմբերի 27, 2017(2017-12-27), Երևան, Հայաստան), հայ ճարտարապետ։ Եղել է Հայաստանի ճարտարապետների միության վարչության և Երևանի քաղաքաշինական խորհրդի անդամ։
Ճարտարապետ Ռազմիկ Ալավերդյանի դուստրն է։


== Կենսագրություն ==
1970 թվականին ավարտել է ԵՊԻ ճարտարապետության բաժինը։
1970-1995 թվականներին աշխատել է Երևաննախագիծ ինստիտուտում, ճարտարապետ Ջիմ Թորոսյանի ստեղծագործական արվեստանոցում, 1995-2000 թվականներին Հայաստանի Ազգային ժողովի աշխատակազմում եղել է փորձագետ, մասնակցել «Քաղաքաշինության մասին», «Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին», «Արվեստանոցների մասնավորեցման (սեփականաշնորհման) մասին» և այլ օրինագծերի մշակմանը։ 2000-2016 թվականներին եղել է Հայաստանի քաղաքաշինության նախարարի տեղակալ։ 2016 թվականի փետրվարի 16-ին Հայաստանի վարչապետի որոշմամբ ազատվել է Հայաստանի քաղաքաշինության նախարարի տեղակալի պաշտոնից և նշանակվել քաղաքաշինության պետական կոմիտեի նախագահի գլխավոր խորհրդականի պաշտոնում։


== Ստեղծագործական ուղի ==

Ռուզան Ալավերդյանի և համահեղինակների (ճարտարապետ Լևոն Ղալումյանի հետ համահեղինակությամբ) կառուցվել են նախագծերով Երևանում կառուցվել են Խնկո Ապոր անվան հանրապետական մանկական գրադարանը (1978, ՀԼԿԵՄ մրցանակ՝ 1981 թվական), Հայպետհողշիննախագիծ ինստիտուտի (1976), «Հայ երկրաբանություն» թանգարանի (1986) շենքերը, 1988 թվականի երկրաշարժից հետո Գյումրիի վերականգնման համար կազմվել Մարմաշենի շրջանի մանրամասն հատակագծման (1989-1990 թվականներ) և կառուցապատման (1990-1991 թվականներ), Ամերիկյան Կարմիր խաչի կառուցած բնակելի թաղամասի (1990-2001 թվականներ) նախագծերը, Երևանի Հյուսիսային պողոտայում բազմաֆունկցիոնալ կառույցը և այլն։
Ոուզան Ալավերդյանի հեղինակությամբ կամ անմիջական ղեկավարությամբ մշակվել են բազմաթիվ իրավական ակտերի և օրենքների նախագծեր, այդ թվում նաև՝ «Երևանի փոքր կենտրոնի մասին» օրենքի նախագիծը։ Ալավերդյանը եղել է Հայաստանի Հանրապետությունում ԵԽ Լանդշաֆտի Եվրոպական կոնվենցիայի համակարգողը։


== Մրցանակներ ==
ՀԼԿԵՄ մրցանակ (1981)
«Տարվա լավագույն կառույց» միջագգային ճարտարապետական ստուգատեսի դափնեկիր է (1995)
Անանիա Շիրակացու մեդալ (2005)
Հայաստանի վարչապետի հուշամեդալ (2012)
Հայաստանի վարչապետի շնորհակալագիր (2013)
«Հայրենիքին մատուցած ծառայությունների համար» 2-րդ աստիճանի մեդալ (2013)


== Մահ ==
Մահացել է 2017 թվականի դեկտեմբերի 27-ին, երկարատև հիվանդությունից հետո։


== Ծանոթագրություններ ==


== Արտաքին հղումներ ==
Ռուզան Ալավերդյան
Ջովաննի Մեսսե

Ջովաննի Մեսսե (իտալերեն՝ Giovanni Messe, դեկտեմբերի 10, 1883(1883-12-10), Մեզանե, Իտալիայի թագավորություն - դեկտեմբերի 18, 1968(1968-12-18), Հռոմ, Իտալիա), իտալացի ռազմական և քաղաքական գործիչ, Իտալիայի մարշալ։


== Վաղ Տարիներ և Առաջին համաշխարհային պատերազմ ==
Ծնվել է 1883 թվականի դեկտեմբերի 10-ին Ապուլիայում` Բրինդիզի գավառի Մեսանյե գյուղում։ 1901 թվականի դեկտեմբերին սկսել է իր ռազմական կարիերան`ընդունվելով բանակ որպես կամավոր։ Մասնակցել է 1913 թվականին Իտալիայի կողմից Լիբիայի նվաճմանը։ Առաջին համաշխարհային պատերազմի ժամանակ կռվել է «Arditi» («Խիզախներ») հարձակվողական շարքերում, հատուկ հետևակներում։ Իրեն խիզախ դրսևորելով այդ պատերազմների ժամանակ` 1923 թվականին Մեսսեն դարձել է Իտալիայի թագավորի` Վիկտոր Էմմանուել 3-րդի ադյուտանտը (օգնականը)։ 1927-1935 թվականներին ղեկավարել է բերսալյերների 9-րդ գունդը` գնդապետի կոչմամբ։ 1935 թվականի սեպտեմբերի 16-ին նշանակվել է 3-րդ մոտոհրաձգային բրիգադի հրամանատար Վերոնայում, որի համար հրամանատար է եղել նաև Իտալա-եթովպական երկրորդ պատերազմի ժամանակ։ Արդյունավետ գործողությունների համար Մեսսեին տրվել է գեներալ-մայորի կոչում։


== Երկրորդ համաշխարհային պատերազմ ==
1939 թվականի ապրիլին որպես Ալբանիայի հատուկ կորպուսի (Corpo di Spedizione in Albania) հրամանատարի փոխարինող՝ մասնակցել է երկրի օկուպացմանը։ Հունական ռազմագործողության ժամանակ` 1940 թվականին, ղեկավարել է հեծելազորային կորպուսը և հաջողության հասել հունական զորքերի դեմ, որը ղեկավարվում էր Ալեքսանդր Պապագոսի կողմից։ Հունական բանակի հակահարձակման ժամանակ Մեսսեն գլխավորում էր զրահատանկային կորպուսը (Corpo d’Armata): 1941 թվականի ապրիլին Վերմախտի օգնությամբ ռազմագործողությունն ավարտվել է Առանցքի ուժերի հաղթանակով։
Հաշվի առնելով Ջովաննի Մեսսեի` տանկային պատերազմ տանելու փորձը, նա կարող էր ուղարկվել Հյուսիսային Աֆրիկայում իտալական կորպուսը ղեկավարելու, սակայն դրա փոխարեն նա նշանակվել է Ռուսաստանում իտալական հետազոտական կորպուսի ղեկավար (Corpo di Spedizione Italiani in Russia — CSIR):
1942 թվականի նոյեմբերի 1-ին Մեսսեն ուղարկվել է Իտալիա և նշանակվել XXX կորպուսի ղեկավար, որը նոյեմբերի վերջին տեղափոխվել է Թունիս։ 1943 թվականի հունվարի վերջին նշանակվել է Աֆրիկական կորպուսի նոր հրամանատար (Էրվին Ռոմելի փոխարեն), որը միանգամից վերանվանվել է «1-ին իտալա-գերմանական զրահատանկային բանակ»։


== Ծանոթագրություններ ==
Տրժաց

Տրժաց (սերբ.՝ Тржац), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 241 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Գովք

Գովք (գովասանք, գովաբանություն, գովևրգություն, ինչպես և գովերգ), թե ժողովրդական և թե մասնագիտացված երգաստեղծության ոլորտներում լայն իմաստով գովք են օրորոցային (մանկան գովք), սիրո և վիճակի (յարի գովք), հարսանեկան (հարսի, փեսի, խնամիների գովք), պանդխտության (ծննդավայրի, հայրենիքի գովք) բազմապիսի շատ երգեր և մահերգեր (որպես հարազատի գովք)։ Նեղ իմաստով՝ մահերգ, ողբ, իսկ նախապևս՝ մահացած հերոսի սխրանքների, շինարարական և այլ օգտաշատ գործունեության իդեալականացված պատկերումն է։ Տնագույն ու նախնական այս գովքի մեջ է, որ բյուրեղացել են արվեստի վիպական ու քնարական նախասկիզբները։
Միշարովկա (այլ կիրառումներ)

Միշարովկա, կարող է վերաբերել՝

Միշարովկա - գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում
Միշարովկա - գյուղ Ուկրաինայի Վիննիցայի մարզի Տեպլիկի շրջանում
604

Անվան այլ կիրառումների համար տե՛ս՝ 604 (այլ կիրառումներ)604 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 604 թվականն է, 
VII դարի 4-րդ տարին։


== Դեպքեր ==


== Ծնունդներ ==


== Մահեր ==
Մովսես Բ Եղիվարդեցի, Ամենայն հայոց կաթողիկոս 574 թվականից (ծ. անհայտ)
Բախուր (այլ կիրառումներ)

Բախուր անվանումը կարող է ունենալ հետևյալ կիրառումները․

Բախուր (Արղանա-Մադենի գավառ) - գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում,
Բախուր (Բիթլիսի գավառ) - գյուղ Արևմտյան Հայաստանում, Բիթլիսի վիլայեթի Բիթլիսի գավառակում։
Դիբրովա (ավան, Բառի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), ավան Ուկրաինայի Վիննիցայի մարզի Բառի շրջանում։
2001 թվականի տվյալներով Դիբրովա ավանում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կանտկյուլա (գյուղ, Կիուե շրջան)

Անվան այլ կիրառումների համար տե՛ս՝ ԿանտկյուլաԿանտկյուլա (էստ․՝ Kantküla), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քրքջան որոր

Քրքջան որոր, կամ տափաստանային որոր (լատ.՝ Larus cachinnans), խոշոր որոր, բնադրում են հիմնականում Ռուսաստանում և Ուկրաինայում՝ Սև և Կասպից ծովերին հարող տարածքներում, իսկ ավելի փոքր չափով՝ Ղազախստանում, Հունգարիայում, Բելառուսում և Լեհաստանում։ Այն բնակվում է ծովային ավազոտ լողափերում, ծովային կղզիներում, տափաստանային լճերի և գետերի ափերին։ Մինչև վերջերս այն սովորաբար համարվում էր ավելի տարածված արծաթափայլ որորի մեկ կամ մի քանի ենթատեսակ, որի հետ, ինչպես նաև արևելյան ենթատեսակի հետ, արտաքին տեսքի և վարքի մեջ շատ ընդհանրություններ ունի։


== Բնութագիր ==
Խոշոր լուսավոր որորը ունի նրբագեղ մարմին ոչ մեծ գլխով, ուժեղ թեք ճակատ, որը սահուն կերպով վերածվում է բարակ և երկար կտուցի, և համեմատաբար երկար ոտքեր։ Ընդհանուր չափերով գրեթե չի տարբերվում արծաթափայլ և միջերկրածովյան որորներից, բայց այն ավելի թեթև ու նուրբ է թվում, ավելի հաճելի, տանձաձև գլխով և երկար պարանոցով։ Երկարությունը 54-66 սմ է, թևերի բացվածքը՝ 130-158 սմ, քաշը՝ 700-1200 գ։
Որորների այլ խոշոր տեսակների նման, բույնը լիակատար տեսք է ստանում միայն կյանքի չորրորդ տարում։


== Բազմացում ==
Այս թռչունը, որպես կանոն, բնադրում է հարթ և ցածրադիր վայրերում, ջրերին մոտ, ի տարբերություն դեղնավուն որորի, որը բնադրում է ժայռերին։ Բազմացման շրջանը սկսվում է ապրիլի սկզբից։ Երկու կամ երեք ձու է դնում և ճուտ է հանում 27-ից 31 օրվա ընթացքում։


== Սնունդ ==
Դրանք գիշատիչ և  աղբահավաք թռչուններ են՝ շատ բազմազան սննդակարգով։ Բազմացման շրջանում նրանք հաճախ ուտում են կրծողներ, ինչպիսիք են ցամաքային սկյուռիկները, որոնց որսալու համար թռչում են մոտակա տափաստաններ։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
Рябицев, В. К. Птицы Урала, Приуралья и Западной Сибири: Справочник-определитель. — Екатеринбург: Изд-во Урал. ун-та, 2001. — 608 с. — ISBN 5-7525-0825-8
Olsen, Klaus Malling. Gulls os Europe, Asia and North America. — London: Christopher Helm Publishers Ltd, 2003. — 608 с. — ISBN 0-7136-7087-8(անգլ.)
Арлотт Н., Храбрый В. Птицы России: Справочник-определитель. — СПб.: Амфора, 2009. — С. 190. — 446 с. — ISBN 978-5-367-01026-8
«Хохотунья обыкновенная»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Ռուսաստանի ողնաշարավոր կենդանիներ՝ Քրքջան որոր Archived 2021-09-18 at the Wayback Machine.
Caspian Gull photos, Rudy's Gull-index
Gulls in Poland incl. Caspian gull and hybrids
Caspian Gulls in Amsterdam
Identification of Caspian Gull, Berkshire Birds
Steppe gull barabensis in South Korea, Birds Korea
Pictures of Caspian gulls from all ages Archived 2022-05-21 at the Wayback Machine. included some hybrids and ringed Caspian gulls
Արծաթե դրամը

Արծաթե դրամը (դան․՝ Sølvskillingen), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1861 թվականին։


== Սյուժե ==
Հեքիաթը պատմում է մի դրամի մասին, որը նոր է դուրս եկել դրամահատարանից։ Դրամը երազում էր տեսնել ողջ աշխարհը և տեսավ։ Նրան մի մարդ տարավ արտերկիր շրջագայության։ Դրամը պառկած է իր նոր ընկերների հետ։ Դրամը չգիտեր, թե ուր է ընկել, բայց շատ էր ուզում տեսնել աշխարհը, և դրա պատճառով մի կարճ ճանապարհորդություն կատարեց քսակից դեպի գրպան։ Հետո գրպանից էլ ընկավ հատակին, նրան գտավ մի աղջիկ։ Բայց այդ աղջիկը մտածեց, որ դրամը կեղծ է և պետք է տալ որևէ մեկին։ Տարիների ընթացքում այդ դրամը ընկնում է մի խեղճ կնոջ մոտ, ով ոչ մի կերպ չի կարողանում ծախսել այն։ Կինը դրամի վրա անցք է բացում, թելը մտցնում է անցքի մեջ և այն կախում է հարևանի աղջկա վզին, բայց մայրը կտրում է թելը։ Ի վերջո, մի անգամ նրան տալիս են մի ճանապարհորդի, ով դրամը փորձում է ծախսել, բայց չի կարողանում։ Նա նայում է դրամին և ժպտում, իր հին դրամների հետ դրամը նա տանում է իր երկիր և բոլորին ցույց տալիս. այստեղ դրամը բոլորին դուր է գալիս և ապրում է հանգիստ ու երջանիկ` հասկանալով, որ կարևորն այն արժեքն է, որն ինքն է զգում իր համար։


== Կերպարներ ==
Դրամ
Ճանապարհորդ
Երեխաներ
Տատիկ
Հարևանի աղջիկ
Հարևանուհի


== Ծանոթագրություններ ==


== Արտաքին հղումներ ==
Հեքիաթ «Արծաթե դրամը»
Արծաթե դրամը. հեքիաթը(ռուս.)
326

326 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 326 թվականն է, 
IV դարի 26-րդ տարին։


== Դեպքեր ==


== Ծնունդներ ==


== Մահեր ==